Diari Oficial de la Generalitat Valenciana


Sumari del DOGV 6668, del 12-12-2011 (2011/12835)

Aprovació definitiva de la modificació puntual del conveni urbanístic per a l'obtenció municipal de la xarxa primària de parc natural del Fondó de les Neus.
------------------------------------------------------------------------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12954


Data del document
:   28-11-2011

Organisme emissor
:   Ajuntament del Fondó de Les Neus

Tipus de document
:   Anunci

Descriptors 

:   * Fondó de les Neus, el
    * pla d'urbanisme
    * administració local

Aprovació definitiva de la modificació puntual del conveni urbanístic per a l'obtenció municipal de la xarxa primària de parc natural del Fondó de les Neus. [2011/12415]  
Per Acord del Ple d'este Ajuntament, de data 6 d'octubre de 2011, s'ha aprovat definitivament la modificació puntual del conveni urbanístic subscrit entre l'Ajuntament del Fondó de les Neus i Jatolex SL, amb vista a l'obtenció municipal de la xarxa primària de parc natural del Fondó de les Neus:  
  
«Annex de modificació puntual del conveni urbanístic subscrit entre l'Ajuntament del Fondó de les Neus i Jatolex, SL, en data 2 de febrer de 2007.  
El Fondó de les Neus, ...  
  
Reunits  
D'una part, Victoriano Sánchez Botella, alcalde president de l'Ajuntament del Fondó de les Neus, en nom i representació de l'Ajuntament, que es troba assistit per mi, Francisco Eduardo Martínez Delgado, com a secretari interventor de la corporació.  
I d'una altra part, María Isabel Vázquez Castejón, major d'edat, amb DNI 29709043Z, i Francisco Javier Borja Vázquez, major d'edat, amb DNI 43497163G, que intervenen en nom i representació, en la seua qualitat de consellers delegats de la mercantil Jatolex, SL, amb domicili al carrer Corredora, 43, d'Elx, amb CIF núm. E14965357, i inscrita en el Registre Mercantil d'Alacant al tom 1197 general, foli 87, full núm. A-1905.   
Ambdós parts, per via d'antecedents, manifesten  
1. Que amb data 2 de febrer de 2007 la mercantil Jatolex, SL va subscriure conveni urbanístic amb l'Ajuntament del Fondó de les Neus, amb vista a l'obtenció municipal de la xarxa primària de parc pública natural amb reserva d'aprofitament urbanístic, a què les parts es remeten.  
2. Que en compliment del dit conveni, la mercantil Jatolex, SL va efectuar l'agrupació registral de les finques en ell detallades, en virtut de l'escriptura pública d'agrupació atorgada davant del notari d'Elx, Luis Olagüe Ruix, en data 4 de gener de 2008, amb el número 15 del seu protocol.   
3. Que posteriorment, d'acord amb llicència municipal de segregació 2008/2 atorgada en data 16 de maig de 2008, esmenada per una altra de data 29 de maig de 2008, esta mercantil va procedir a segregar quatre finques de la finca matriu, segons la d'escriptura pública atorgada el dia 6 de juny de 2008, davant del notari d'Elx, Luis Olagüe Ruix, amb el número 1535 del seu protocol.  
4. Que una vegada efectuades estes operacions, la mercantil Jatolex, SL va atorgar el dia 25 de juliol de 2008 davant del notari d'Alacant, Delfín Martínez Pérez, amb el número 1729 del seu protocol, escriptura pública de cessió anticipada dels terrenys objecte del conveni amb reserva d'aprofitament de les finques a favor de l'Ajuntament del Fondó de les Neus, i ho va notificar a l'Ajuntament per a la seua acceptació per mitjà d'instància de data 11 de setembre de 2008 amb el núm. de Registre d'Entrada 2008/2981.   
5. Que amb motiu de la tramitació del Pla General d'Ordenació Urbana del Fondó de les Neus, les superfícies dels sectors on s'anaven a materialitzar les reserves d'aprofitament inicialment previstes han sigut objecte de modificació, la qual cosa fa necessari realitzar una redistribució d'estes.   
6. Que a més de l'anterior, els compareixents desitgen aclarir i regular els termes de la cessió amb reserva d'aprofitament esmentada, i portar-la a efecte per mitjà del present document i d'acord i amb subjecció a les següents  
  
Clàusules  
  
Primera  
La mercantil Jatolex, SL és propietària, entre altres, de les següents parcel·les rústiques al partit de l'Ombria, al terme municipal del Fondó de les Neus, les quals conformen una unitat física i totalitzen una superfície real i registral de 1.735,122 m²:   
Parcel·la R-1  
Descripció: parcel·la de sòl rústic, partit de l'Ombria del Fondó de les Neus.  
Superfície: 488.313 m².  
Naturalesa: rústica.  
Inscripció: en el Registre de la Propietat d'Aspe al tom 1988, llibre 198, foli 125, finca del Fondó de les Neus núm. 19981, inscripció 1a.  
  
Límits:  
Nord: parcel·les 111 i 101 del polígon 6 i camí.  
Sud: muntanya al terme municipal de Crevillent.  
Est: Jatolex, SL i altres al terme municipal d'Aspe.  
Oest: finca segregada R-2 Jatolex, SL.  
  
Parcel·la R-2  
Descripció: parcel·la de sòl rústic, partit de l'Ombria del Fondó de les Neus.  
Superfície: 466.090 m².  
Naturalesa: rústica.  
Inscripció: en el Registre de la Propietat d'Aspe al tom 1988, llibre 198, foli 128, finca del Fondó de les Neus núm. 19170, inscripció 1a.  
  
Límits:  
Nord: parcel·les 136, 137, 76 i 73 del polígon 6 i camí.  
Sud: muntanya i Jatolex, SL al terme municipal de Crevillent.  
Est: Jatolex, SL finca segregada R-1.  
Oest: finca segregada R-3 Jatolex, SL.  
  
Parcel·la R-3  
Descripció: parcel·la de sòl rústic, partit de l'Ombria del Fondó de les Neus.  
Superfície: 329.722 m².  
Naturalesa: rústica.  
Inscripció: en el Registre de la Propietat d'Aspe al tom 1988, llibre 198, foli 131, finca del Fondó de les Neus núm. 19702, inscripció 1a.  
  
Límits:  
Nord: parcel·les 73, 118, 119 i resta de 120 del polígon 6; i 46, 51 i 53 del polígon 7; i camins.  
Sud: muntanya al terme municipal de Crevillent.  
Est: Jatolex, SL finca segregada R-2.  
Oest: finca segregada R-4 Jatolex, SL.  
  
Parcel·la R-4  
Descripció: parcel·la de sòl rústic, partit de l'Ombria del Fondó de les Neus.  
Superfície: 450.997 m².  
Naturalesa: rústica.  
Inscripció: en el Registre de la Propietat d'Aspe al tom 1988, llibre 198, foli 134, finca del Fondó de les Neus núm. 19766, inscripció 1a.  
  
Límits:  
Nord: parcel·les 53, 256, 87, 59, 60, 84 i 61 del polígon 7.  
Sud: muntanya al terme municipal de Crevillent.  
Est: Jatolex, SL finca segregada R-2.  
Oest: finca segregada R-4 Jatolex, SL.  
  
Totes estes finques es troben lliures de càrregues, gravàmens i arrendataris, i al corrent de pagament d'obligacions tributàries. S'adjunta còpia de nota simple de les mateixes.  
  
Segona   
Ambdós parts acorden expressament que, a causa de necessitats del planejament alienes a ambdós, la superfície total a cedir per la mercantil Jatolex, SL, que era estimativa com així es reconeix en el conveni en 1.739.063 m² de superfície, disminuïx lleugerament, passant a ser en l'actualitat 1.735.122 m² de superfície en total, circumstància que les parts reconeixen i accepten expressament.  
La cessió d'estos terrenys a favor de l'Ajuntament del Fondó de les Neus s'efectuarà lliure de càrregues, gravàmens i arrendataris, i al corrent de pagament d'obligacions tributàries per a la seua adscripció com a xarxa primària per a parc natural, i atorgarà com a contraprestació una reserva d'aprofitament urbanístic objectiu a favor de la mercantil Jatolex, SL de 59.687 m² de sostre, que es manté inalterada segons el quadro detallat a continuació, i sense perjuí del que establix respecte d'això la clàusula tercera:  
  
  
  
  
Tercera   
A l'estar el Pla General d'Ordenació Urbana actualment en tramitació, hi ha la possibilitat que per necessitats del planejament puguen donar-se noves modificacions en les superfícies de delimitació dels sectors de sòl urbanitzable, o que fins i tot algun dels sectors on s'adscriuen les reserves d'aprofitament no arribaren a aprovar-se parcialment o totalment.   
Per este motiu, les superfícies a cedir i les reserves d'aprofitament en els termes ací descrits són provisionals, alhora que, una vegada aprovat definitivament el PGOU del Fondó de les Neus, en cas d'existir diferències tant a l'alça com a la baixa, es disminuirà o augmentarà proporcionalment la superfície a cedir per la mercantil Jatolex, SL i les reserves d'aprofitament a reconéixer per l'Ajuntament del Fondó de les Neus.  
No obstant això, les parts reconeixen expressament que romandrà invariable i inalterable la relació entre el sòl a cedir i els aprofitaments objectius adjudicats assenyalats en la taula anterior per a cada un dels sectors. La fitxa urbanística de cada un dels sectors urbanístics a què es troba adscrit el sòl de parc natural, concretarà la superfície de cessió i l'aprofitament objectiu adjudicat havent d'aproximar-se, sensiblement, a la proporció d'aprofitament/sòl de cessió que s'establix en el quadro de la clàusula segona d'este conveni per a cada un dels sectors urbanístics. S'adjunta com a exemple la fitxa urbanística del sector AC-2 (en fase d'aprovació provisional), on la superfície de cessió prevista és de 425.665 m² de sòl i un aprofitament objectiu adjudicat de 16.188 m²/sostre, que encara que modifica la superfície total de cessió, manté la proporció de cessió/aprofitament de forma molt aproximada a la del quadro de la clàusula segona. L'Ajuntament del Fondó de les Neus assumix el compromís que en el desenvolupament de cada un dels sectors, encara que la superfície a cedir siga diferent de la prevista en el conveni, es mantinga, sensiblement, la proporció aprofitament objectiu/cessió de sòl de parc natural establida en el quadro de la clàusula segona d'este conveni, en la forma que es fa amb l'exemple adjunt del sector AC-2.  
  
Per tant, la superfície definitiva a cedir estarà en funció de l'aprofitament efectiva i definitivament adjudicat a la mercantil Jatolex, SL en cada un dels sectors.  
En conseqüència, en el cas que finalment no s'aprovara un sector, la mercantil Jatolex, SL no estarà obligada a la cessió dels metres de sòl de parc públic inicialment pactats ni al seu torn rebrà l'aprofitament urbanístic estipulat.   
En este supòsit, la mercantil Jatolex, SL renuncia expressament a sol·licitar indemnització econòmica per l'equivalent de les reserves d'aprofitament reconegudes a favor seu, al no haver d'efectuar cap cessió a l'Ajuntament del Fondó de les Neus.   
  
Quarta   
Una vegada aprovat definitivament el PGOU actualment en tramitació, i per al moment en què es duguen a terme els treballs de redacció dels instruments de desenvolupament del planejament (redacció de plans parcials, projectes d'urbanització i projectes de reparcel·lació) dels sectors de sòl urbanitzables, l'Ajuntament del Fondó de les Neus vetlarà pel compliment del que disposa el present conveni a fi a garantir la inclusió dins de l'àrea reparcel·lable corresponent als sectors a què s'adscriga l'esmentada xarxa primària de parc natural, de la superfícies adscrita i dels aprofitaments urbanístics dimanants del present acord.  
  
La materialització de les reserves d'aprofitament de cada un dels sectors adscrits s'efectuarà per mitjà de l'aprovació definitiva del corresponent projecte de reparcel·lació de cada sector, moment en el qual la mercantil Jatolex, SL procedirà a cedir la superfície de parc natural que li done dret d'aprofitament urbanístic.  
Els instruments de desenvolupament del planejament adjudicaran l'aprofitament subjectiu que corresponga a la mercantil Jatolex, SL de forma exclusiva i única, sense proindivisos amb cap altre propietari, sempre que els aprofitaments a què tinga dret siguen suficients per a complir la legislació vigent en eixe moment en temes de reparcel·lació.  
La citada mercantil, per si mateixa o per la que resulte titular del citat dret urbanístic reconegut, en cas de cessió d'este, es compromet a integrar-se en cada una de les actuacions urbanístiques, i amb este fi concorrerà com un propietari, i assumirà els mateixos drets i obligacions dimanants de tal condició.  
  
Quinta   
Els compareixents estipulen que la cessió dels terrenys es farà d'est a oest amb independència del sector a què s'adscriga l'aprofitament; és a dir, en primer lloc se cedirà la parcel·la número 1 (finca registral del Fondó de les Neus núm. 19114) encara que el primer sector que desenvolupe el planejament (a títol d'exemple), siga el sector AC-3; després la número 2 i així successivament, a fi que les finques cedides no estiguen fragmentades i conformen una sola unitat física amb la resta de finca matriu propietat de la mercantil Jatolex, SL.   
  
Sexta  
En tot cas, les parts es comprometen, en cas de transmissió de les finques afectades pel present conveni a fer constar en l'escriptura pública que si és el cas s'atorgue o en els contractes privats que se subscriguen, a fer constar l'existència d'este conveni i del seu annex, així com el contingut d'este i quedarà l'adquirent subrogat respecte d'estes i obligat al seu torn en les successives transmissions que efectuara, tot això sense perjuí de la responsabilitat en què poguera incórrer en cas contrari.  
  
Sèptima  
En cas de discrepàncies entre el contingut del present conveni i el seu annex i qualsevol altre dels documents acompanyats per qualsevol proponent de programes d'actuacions integrades, prevaldrà el contingut d'este conveni per ser allò que s'ha acordat entre ambdós parts.  
En el supòsit d'ulterior modificació de la legislació urbanística que afectara les obligacions derivades del present conveni i el seu annex, es procedirà a modificar les clàusules d'este, i es mantindrà el contingut material sense desviacions respecte dels objectius establits.  
  
  
Octava  
Com a conseqüència de tot allò que s'ha acordat en la present modificació del conveni subscrit per les parts, que va ser aprovat per Acord plenari de l'Ajuntament del Fondó de les Neus, en sessió de 10 de gener de 2007, es procedirà per Jatolex, SL a revocar l'escriptura de cessió anticipada dels terrenys amb reserva d'aprofitament a favor de l'Ajuntament del Fondó de les Neus, que unilateralment va atorgar davant del notari d'Alacant, Delfín Martínez Pérez, el dia 25 de juliol de 2008, amb el núm. 1729 del protocol del dit notari.  
  
D'acord amb allò que s'ha pactat en esta modificació de conveni, les cessions gratuïtes a favor de la corporació municipal les efectuarà Jatolex, SL en el moment que siga procedent.  
  
Novena  
La present modificació de conveni, pel fet que este va ser aprovat pel Ple de l'Ajuntament del Fondó de les Neus, també haurà de ser sotmesa a aprovació del dit òrgan municipal.  
  
Deu  
El present annex de modificació passarà a formar part integrant del conveni subscrit al Fondó de les Neus, en data 2 de febrer 2007, davant de l'alcalde president, assistit del secretari, amb María Isabel Vázquez Castejón, en la seua qualitat de gerent de Jatolex, SL, conforme a l'Acord plenari de 10 de gener de 2007.   
I en prova de conformitat amb tot allò que s'ha acordat, es firma el present annex, en dos exemplars i a un sol efecte, davant meu, el secretari de l'Ajuntament, en el lloc i data dalt indicats.»  
Cosa que es publica als efectes de l'article 556 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
  
Contra la present resolució, que posa fi a la via administrativa, pot interposar alternativament o recurs de reposició potestatiu, en el termini d'un mes a comptar de l'endemà de la recepció d'esta notificació, davant del Ple d'este Ajuntament del Fondó de les Neus, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu d'Alacant, en el termini de dos mesos a comptar de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
El Fondó de les Neus, 28 de novembre de 2011.- L'alcalde: Victoriano Sánchez Botella.